Ons gee alles - www.bybelkennis.co.za
Not the man who can only talk much about God is a Christian, but he who labors faithfully with God to do great and holy things – Zwingli
'n Klein gemeente – Traceway Baptist Church in Clinton – het besluit om al die gemeente se tiendes en offergawes vir een jaar weg te gee vir mense in nood. Dit het begin toe hulle gebid het dat God hulle moet lei om iets te doen sodat die samelewing Hom in hulle kan raaksien.
Hulle het net 50 lidmate en tog gee hulle ongeveer R500 000 weg aan mense in die gemeenskap. Die vraag is natuurlik hoe hulle sonder inkomste kon voortbestaan. 'n Ander gemeente het 'n fasiliteit verniet tot hulle beskikking gestel. Toe mense buite die gemeente hoor van die projek skenk hulle geld vir die gemeente se onderhoud.
Wat verbasend was, was hoe die lidmate geestelik gegroei het as gevolg van hulle vrygewigheid. Die projek het hulle oë oopgemaak vir die ongelooflike vrygewigheid van God.
Miskien moet ons as individue en gemeentes weer na ons eie begrotings kyk. Is ons vrygewig soos God van ons verwag?